બાઇબલ એક વેશ્યા વિષે જણાવે છે. મોંઘાં મોંઘાં કપડાંનો એનો શણગાર છે. એની ચારે બાજુ અગરબત્તીની ધૂપ ફેલાયેલી છે. ધન-દોલતમાં તે આળોટે છે. ધરતીના સર્વ ‘રાજાઓને’ તે નચાવે છે. અરે, આખી દુનિયાને પણ પોતાના જાદુમંતરથી ભમાવે છે. (પ્રકટીકરણ ૧૭:૧૮; ૧૮:૧૨, ૧૩, ૨૩) આ વેશ્યા કોણ છે? બાઇબલ જણાવે છે કે એ તો બધા ધર્મો છે, જે સાચા ઈશ્વરનો માર્ગ શીખવતા નથી. વેશ્યાની જેમ તેઓ પાપી કામો કરે છે. એ જ વેશ્યા એક ખતરનાક જાનવર પર બેઠી છે. એ જાનવર પણ જેવું તેવું નહિ, એને તો સાત માથા અને દશ શિંગડા છે!—પ્રકટીકરણ ૧૭:૧-૪.